JayJayThrowThrow/commonwealth-wiki-mix huggingface dataset:
Liturgia

katika kanisa la Kiuruvesi, Finland]]

Liturgia (pia: liturujia na liturugia; kutoka Kigiriki λειτουργια, leiturgia, yaani huduma kwa umati wa watu) ni utaratibu wa ibada hasa katika Kanisa la Kikristo.

Wakati mwingine neno hili linatumika pia kwa muundo au utaratibu wa sala katika dini mbalimbali.

Kwa kawaida liturgia inamaanisha utaratibu maalumu unaoweka mpangilio wa sala, nyimbo, masomo na sherehe nyingine wakati wa ibada.

Taratibu zinatofautiana kulingana na imani, teolojia, historia na utamaduni wa wahusika.

Hivyo ndani ya Ukristo kuna taratibu mbalimbali ambazo matawi yake makuu ni:
*liturgia ya Waorthodoksi na Waorthodoksi wa Mashariki
*liturgia ya Wakatoliki wanaofuata mapokeo ya Roma
*liturgia ya madhehebu ya Uprotestanti wa asili (Walutheri, Waanglikana, Waprebiteri n.k.), tofauti na ubunifu wa yale ya Wapentekoste n.k.

Kiini cha liturgia ya Kikristo ni zile ibada zilizoanzishwa na Yesu mwenyewe, hasa ekaristi.
Marejeo

*Baldovin, John F., SJ (2008) Reforming the Liturgy: a Response to the Critics. The Liturgical Press
*Bowker, John, ed. (1997) Oxford Dictionary of World Religions. Oxford University Press. ISBN 0-19-213965-7.
*Bugnini, Annibale, (1990) The Reform of the Liturgy 1948–1975. The Liturgical Press
*Dix, Dom Gregory (1945) The Shape of the Liturgy
*Donghi, Antonio, (2009) Words and Gestures in the Liturgy. The Liturgical Press
*Johnson, Lawrence J., (2009) Worship in the Early Church: an Anthology of Historical Sources. The Liturgical Press
*Jones, Cheslyn, Geoffrey Wainwright, and Edward Yarnold, eds. (1978) The Study of Liturgy. London: SPCK.
*Marini, Piero, (2007) A Challenging Reform: Realizing the Vision of the Liturgical Renewal. The Liturgical Press
*Scotland, N. A. D. (1989). Eucharistic Consecration in the First Four Centuries and Its Implications for Liturgical Reform, in series, Latimer Studies, 31. Latimer House. ISBN 0-946307-30-X
*"What Do Quakers Believe?". Quaker Information Center, Philadelphia, PA, 2004.
Viungo vya nje

*Catholic Encyclopedia article
*Orthodox Tradition and the Liturgy
*Jewish Encyclopedia: Liturgy
*Contemporary Christian Liturgy Website History, theory, practice
*The Indult Tridentine Rite of Mass
*Work of the People
*Yejeonhak Baeumteo: Online Community for Liturgical Resources (Korean)
*Dictionary of Catholic Liturgy
*Liturgie-Kontor "Maria Magdalena" (Texte zu Gottesdiensten im Kirchenjahr)
*15th century liturgy for the deceased, written in Gothic Textualis script, Center for Digital Initiatives, University of Vermont Libraries
*Eastern Orthodox Christian Liturgy Website Liturgy
*A Brief Exposition of the Divine Service
Charles Dickens

thumbnail|right|280px|Alikuwa mwandishi wa Riwaya nchini Uingereza, Charles Dickens
Charles Dickens (7 Februari 1812 – 9 Juni 1870) alikuwa mwandishi wa riwaya nchini Uingereza. Aliandika mengi na hadithi pamoja na riwaya zake zimetafsiriwa katika lugha nyingi.

Alizaliwa Landport-Portsmouth kama mtoto wa pili kati ya wanane. Alipokuwa na umri wa miaka 10 babake alifungwa gerezani kwa sababu ya madeni na mama pamoja na kaka na dada zake walihamia gerezani palepale. Charles pekee alibaki nje akaanza kutafuta kazi ili apate kulisha familia.

Pamoja na watoto wengine alifanya kazi katika ghala. Alipokuwa na miaka 12 aliendelea na kazi ya kiwandani akashindwa kusoma shule mara kwa mara.

Baada ya baba kuachishwa gerezani mwaka 1824 Vharles alipata nafasi ya kusoma na tangu 1827 akaajiriwa na wakili kama mtumishi wa ofisi. Hakuridhika na kazi hii akajifundisha hati mkato akaendelea kuwa karani bungeni na tangu 1831 alipata kazi kama mwandishi wa magazeti. Hapa alianza mwaka 1836 kutoa sura za riwaya yake ya kwanza iliyoitwa "The Pickwick Papers"; kila mwezi sura mpya ilichapishwa kama daftari na kuuzwa. Riwaya hii iliunda sifa yake kama mwandishi mashuhuri.

1837 aliendelea na riwaya "Oliver Twist". Mwishowe alikuwa mhariri wa magazeti makubwa akiendelea kutoa masimulizi na riwaya. 1865 aliathiriwa na ajali ya treni ambamo hakujeruhiwa kimwili bali ndoto za ajli ziliendelea kumtesa hadi mwisho wa maisha yake. 1868 alinunua nyumba kubwa ya kikabaila ya Gadshill Place iliyokuwa mahali pa kukutana kwa wasanii na waandishi. 1870 Charles Dickens aliaga dunia kwake nyumbani Gadshill. Alipewa kaburi kwenye kitengo cha washairi katika kanisa la Westminster Abbey.
Kazi zake

Dickens kwa riwaya zake alijitahidi kuwakumbusha matajiri wa Uingerzea kuhusu hali ya watu maskini waliodharauliwa tu. Aliweza kutumia maarifa ya maisha yake kwa sababu aliwahi kuona mwenyewe jinsi gani haliy a umaskini na kuwa na madeni inaweza kuharibu maisha na maadili ya watu na jinsi gani wale waliobahatika katika maisha walivyowadharau wengine waliokosa bahati hasa watoto waliopaswa kuishi barabarani bila familia.
Viungo vya Nje

* Charles Dickens mobile ebooks


* Charles Dickens Hakkinda

Dickens, Charles
Dickens, Charles
Dickens, Charles
Jamii:London
Fyodor Dostoyevski

thumb|right|200px|Fyodor Dostoyevski - uchoraji wa Vasily Perov 1872
Fyodor Mikhailovich Dostoyevski (Kirusi: Фёдор Миха́йлович Достое́вский) (11 Novemba 1821 (30 Oktoba ya Kalenda ya Juliasi) – 9 Februari 1881 (28 Januari ya kalenda ya kale) alikuwa mwandishi wa riwaya nchini Urusi.
Mara nyingi ametajwa kama mwandishi Mrusi muhimu zaidi. Kati ya riwaya zake zianzojulikana kimataifa ni "Kosa na adhabu" pamoja na "Ndugu Karamasov".

Dostoyevski alizaliwa katika familia ya makabaila maskini babake alikuwa mganga. 1838-1843 alisoma uhandisi kwenye chuo kikuu cha kijeshi mjini Sankt Peterburg. 1839 alipata habari ya kwamba baba aliuawa na wakulima waasi alipokaa kwenye shamba lake. 1844 Fyodor alianza kutunga riwaya yake ya kwanza "Watu Maskini" iliyopokelewa vizuri na kuweka msingi wa kwanza kwa umaarufu wake.

1847 Dostoyevski alishiriki katika kundi la wanamapinduzi akakamatwa na kupewa adhabu ya kifo akasamehewa na Tsar Nikolai I na badala yake akapewa adhabu ya kufanya kazi nzito kwa muda wa miaka minne huko Siberia. Baadaye alipaswa kujiunga na jeshi hadi 1859.

Aliedndelea kuandika na riwaya ya kwanza iliyopokelewa pia kimataifa ilikuwa "Kosa na Adhabu" inayosimulia habari za mwanafunzi wa chuoni Rodion Raskolnikov anayekuwa mwuaji lakini baadaye anaanza kutambua dunia upya. Uwezo wa Dostoyevski wa kuonyesha roho na saikolojia ya watu ulionekana bora katika riwaya hii.

Kibinafsi Dostoyeski alipambana na hamu ya kucheza kamari iliyomsababisha kuwa na madeni makubwa.

Riwaya yake ya mwishi ilikuwa "Ndugu Karamasov" ambayo alishindwa kuimaliza. Alipoaga dunia watu wapato 60,000 walishiriki kwenye mazishi yake.


Dostoyevsky, Fyodor Mikhailovich
Dostoyevsky, Fyodor Michailovich
Dostoyevsky, Fyodor Michailovich
Radha Mitchell

thumb|right|Radha Mitchell
thumb|right|Radha Mitchell
Radha Rani Amber Indigo Anunda Mitchell (amezaliwa 12 Novemba 1973) ni mshindi wa Tuzo ya Guild, akiwa kama mwigizaji bora filamu na tamthilia kutoka nchini Australia.
Wasifu

Maisha ya awali

Mitchell alizaliwa mjini Melbourne, Australia. Wazazi wake walitarikiana tangu yungali mdogo. Mama yake ni mwanamitindo ambaye baadaye alibadilika na kuwa mbunifu wa mavazi. Baba yake ni mtengenezaji wa filamu. Alipata elimu yake ya msingi katika shule ya St. Michael's Grammar School. Jina lake la kwanza, "Radha", lina asili ya Uhindu katika Uhindi, ambapo inamaana ya Mungu wa Kihindi - Krishna. Kwa upande mwingine wa jina lake linatokana na Uhindi asilia, "Rani" linamaana ya Malikia na Anunda linamaana ya furaha. Mitchell linamaana ya mavegeteria, yaani watu wasio kula nyama na kufanya mazoezi ya Yoga.
Filamu alizocheza

* Sugar and Spice (2000-2008)
* Black Trade (1995)
* Neighbours (1994) as Cassandra Rushmore
* Neighbours (1996–1997) as Catherine O'Brien
* Love and Other Catastrophes (1996)
* High Art (1998)
* Pitch Black (2000) as docking pilot Carolyn Fry
* Cowboys & Angels (2000) as JoJo (an angel)
* Everything Put Together (2000)
* When Strangers Appear (2001)
* Phone Booth (2002)
* Visitors (2003) as Yachtsman Georgia Perry
* Man on Fire (2004)
* Finding Neverland (2004)
* Melinda and Melinda (2004)
* Crazy in Love (2004)
* Mozart and the Whale (2005)
* Silent Hill (2006)
* Pu-239 (2007)
* Rogue (2007)
* Feast of Love (2007)
* The Children of Huang Shi (2008)
* Henry Poole is Here (2008)
* The Code (2008)
* The Surrogates (2009)
Marejeo
Viungo vya nje

*
* Radha Mitchell Fansite

Jamii:Waliozaliwa 1973
Jamii:Waigizaji Filamu wa Australia
Jamii:Watu walio hai
Lucy Komba

Lucy Francis Komba (amezaliwa Wilaya ya Kinondoni, Dar es Salaam, Tanzania, 24 Oktoba 1980) ni mwigizaji, mwongozaji na mtayarishaji wa filamu kutoka Tanzania. Huenda akawa anafahamika zaidi kwa kutayarisha filamu ya Yolanda 1-2 na Utata. Lucy pia ni mmoja kati ya waliokuwa waigizaji wa kundi la sanaa la Kaole Sanaa Group.
Wasifu

Alipata elimu yake ya awali (chekechea) katika shule ya St. Peters Nusery School na msingi alisoma katika shule ya Oysterbay Primary School. Elimu ya sekondari alisoma Moshi katika mkoa wa Kilimanjaro, kwa kidato cha 1 - 4 na 5 - 6 alisoma katika shule ya Kibosho Secondary School.

Kwa elimu ya vyuo, alisoma katika Chuo cha Utumishi wa Serikali na alisomea maswala ya IT (Information Technology) na alipata Diploma katika elimu hiyo.
Sanaa

Sanaa ya awali

Lucy Komba alianza maswala ya sanaa katika kundi la sanaa la Fukuto Arts Professional. Akiwa huko alishiriki katika baadhi ya mifululizo ya vipindi vya televisheni kama vile "Valentine Day" na "Rangi ya Chungwa".

Baada ya hapo akaelekea zake katika kikundi cha Dar Talent, akiwa huko alipata kushiriki katika filamu moja ya vichekesho. Baada ya hapo alielekea zake katika kikundi cha sanaa cha Kaole Sanaa Group, akiwa huko alipata kushiriki katika mifululizo minne ya vipindi vya televisheni (tamthilia).
Kazi binafsi

Baada ya kushiriki katika shughuli mbalimbali za uigizaji, Lucy akaamua kufanya kazi zake mwenyewe, yaani kutayarisha, kutunga, kuongoza inakuwa chini yake.

Akiwa anamiliki kazi zake mwenyewe, Lucy alianza kutayarisha filamu ya kwanza kabisa ni ile ya "Utata na ya pili ni "Yolanda" sehemu ya kwanza na ya pili, Vice Versa na Ama Zako Ama Zangu. Mbali na kucheza filamu zake, Lucy pia ameshiriki katika baadhi ya filamu nyingi tu za Tanzania.
Filamu

Kama mwigizaji

* Division of Love
* Jelaha la Ndoa
* Taraka Wodini
* Siri ya Moyo Wangu
* Teke la Mama
* Swadakta
* Richmond
Kama mtayarishaji/mtunzi/mwigizaji

* Utata
* Yolanda 1 - 2
* Vice Versa
* Ama Zako Ama Zangu
Tazama pia

* Steven Kanumba
* Vincent Kigosi
* Mwanaidi Suka
* Blandina Changula
* Mohamed Mwikongi
Viungo vya nje

Jamii:Waigizaji filamu wa Tanzania
Jamii:Watayarishaji filamu wa Tanzania
Jamii:Waliozaliwa 1980
Jamii:Watu walio hai
Bomoa Mipango

Bomoa Mipango ni albamu ya Dknob ya mwaka wa 2008. Albamu ina nyimbo zipatazo kumi. Albamu imeshirikisha wasanii kabambe wa muziki wa wa kizazi kipya, wasanii hao ni kama vile Squeezer, Benjamin, Q Jay, Ray C, Soprano na Only Face. Albamu inasambazwa na kampuni ya Mitaani Most Wanted Entertainment, ambayo ni kampuni ya burudani ya mwanamuziki Dknob. Kwa mauzo ya nje, albamu inasambazwa na Mwamba Production ya nchini Finland.
Nyimbo zilizopo katika albamu

# Dakika Tatu
# Yupi ni Yupi - Akimsh. Benjamin
# Ingewezekana - Akimsh. Ray C na Squeezer
# Juhudi za Msela
# Dear Mtoto
# We Unasemaje - Akimsh. Benjamin
# Mfalme wa Mitaani - Akimsh. Only Face
# Kitu Gani - Akimsh. Q Jay
# We Unasemaje (rmx) - Akimsh. Benjamin
# Kitu Gani (rmx) - Akimsh. Q Jay

Nyimbo zote zimetayarishwa na Miikka Mwamba kasoro Na. 3 (Mj Records) na Na. 4 (Mid Man Records).
Tazama pia

* Dknob
* Miikka Mwamba
* Master Jay
Viungo vya nje

* Bomoa Mipango katika CDBaby's
Wolfgang Paul

left|80px
alt=Picha ikionyesha kaburi la Wolfgang Paul|thumb|Picha ikionyesha kaburi la Wolfgang Paul
Wolfgang Paul (10 Agosti 1913 – 7 Desemba 1993) alikuwa mwanafizikia kutoka nchi ya Ujerumani. Hasa alichunguza sehemu za atomu. Mwaka wa 1989, pamoja na Hans Georg Dehmelt na Norman Ramsey alikuwa mshindi wa Tuzo ya Nobel ya Fizikia.


Jamii:Waliozaliwa 1913
Jamii:Waliofariki 1993
Jamii:Wanasayansi wa Ujerumani
Jamii:Tuzo ya Nobel ya Fizikia
Hans Georg Dehmelt

left|80px


Hans Georg Dehmelt (amezaliwa 9 Septemba 1922) alikuwa mwanafizikia kutoka nchi ya Ujerumani. Mwaka wa 1952 alihamia na kukata uraia wa Marekani. Hasa alichunguza sehemu za atomu. Mwaka wa 1989, pamoja na Wolfgang Paul na Norman Ramsey alikuwa mshindi wa Tuzo ya Nobel ya Fizikia.


Jamii:Waliozaliwa 1922
Jamii:Wanasayansi wa Ujerumani
Jamii:Wanasayansi wa Marekani
Jamii:Tuzo ya Nobel ya Fizikia
Adalbert wa Magdeburg

Adalbert wa Magdeburg (alifariki 20 Juni, 981) alikuwa mmisionari na askofu mkuu wa kwanza wa mji wa Magdeburg, Ujerumani.

Tangu kale ametambuliwa kuwa mtakatifu.

Sikukuu yake ni tarehe 20 Juni.
Maisha

Adalbert alizaliwa Ujerumani na kuwa mtawa katika monasteri ya Wabenedikto wa mji wa Trier.

Baada ya kuwekwa wakfu kama askofu, mwaka 961 alitumwa mjini Kiev (Ukraine) kama mmisionari.

Kundi lake lote liliuawa, naye peke yake aliweza kurudi Ujerumani.

Baadaye aliteuliwa kuwa askofu mkuu wa dayosisi ya Magdeburg.

Alianzisha madayosisi mapya mengi upande wa Mashariki wa Ujerumani, kama katika miji ya Naumburg, Meisen, Merseburg, Brandenburg, Havelberg, na Poznan.

Mwanafunzi wake mmoja aliyetangazwa kuwa mtakatifu kama yeye ni Adalbert wa Praha.
Tazama pia

*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko
Tanbihi
Marejeo ya Kiswahili

* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 211
Marejeo ya lugha nyingine

*
Viungo vya nje

* http://www.catholic-forum.com/Saints/sainta3f.htm
* http://www.catholic.org/saints/saint.php?saint_id=1113
* http://www.highbeam.com/doc/1O100-AdalbertofMagdeburg.html


Jamii:Maaskofu Wakatoliki
Jamii:Wabenedikto
Jamii:Wamisionari
Fuzuli

:Kwa eneo la utawala nchini Azerbaijan, angalia Fizuli.
thumb|150px|Fuzûlî (1483?–1556)

Fuzuli (Kar./Kituruki فضولی) ilikuwa jina la kisanii la mshairi Muhammad bin Suleyman oğlu Füzuli (Kar. محمد بن سليمان) (takriban 1495 – 1556). Alikuwa mshairi mashuhuri wa Milki ya Osmani aliyeandika kwa lugha za Kituruki, Kiajemi na Kiarabu. Kituruki chake kilikuwa cha Kiazeri. Alikuwa pia mtaalamu wa hisabati na na falaki.

Fuzuli alizaliwa mnamo 1483 au 1495 katika eneo la Iraq ya leo ama mjini Najaf au Karbala. Familia yake ilitoka katika kabila ya Waturuki wahamiaji waliowahi kukaa mjini kwa vizazi kadhaa. Alipata elimu nzuri. Hakuna habari zaidi zenye uhakika juu ya maisha yake isipokuwa alikufa kutokana na ugonjwa wa kuambukizwa.

Mashairi yake yamehifadhiwa yakihesabiwa kati ya mifano bora ya mashairi ya Kituruki wa wakati wake. Aliandika mengi juu ya mapenzi lakini pia beti za kupinga makosa ya umma kwa mfano ufisafi:

:سلام وردم رشوت دگلدر ديو آلمادىلر
:Selâm verdim rüşvet değildir deyü almadılar.
:Nilisema "salaam" lakini hawakukubali kwa sababu haikuwa hongo.


thumb|left|200px|Ukurasa kutoka mashairi yake Fuzuli
Marejeo
Viungo vya Nje

*FUZULİ
*Fuzûlî katika kitabu cha Stanford J. Shaw: History of the Ottoman Empire and Modern Turkey (en)

Jamii:Waandishi wa Azerbaijan
Jamii:Waandishi wa Kiazeri
Jamii:Washairi wa Uturuki
Horatius

thumb|250px|Sanamu ya Horasi mjini [[Verona, Italia.]]
Quintus Horatius Flaccus (pia: Horasi; 8 Desemba 65 KK - 27 Novemba 8 KK) alikuwa mshairi mashuhuri wa Roma ya Kale.

Alizaliwa kama mtoto wa mtumwa aliyepewa uhuru na bwana wake na kutajirika baadaye. Hivyo aliweza kumpa mwanawe elimu nzuri. Alisomea Roma na baadaye Ugiriki.

Aliandika mengi kwa lugha ya Kilatini akasifiwa wakati wake na katika karne zilizofuata.

Kati ya maneno yake yaliyorudiwa mara kwa mara ni:

* Sapere aude! - "Thubutu kujua" (yaani: Ujiamini kutumia akili!)
* Dulce et decorum est pro patria mori - "Ni tamu, tena inafaa, kufa kwa nchi yako."
* Carpe diem - "Shika siku" (yaani: Usipoteze fursa za kufurahia leo!)
Viungo vya nje

* Espace Horace
* The works of Horace at The Latin Library
* Selected Poems of Horace
* The Perseus Project -- Latin and Greek authors (with English translations), including Horace
* Biography and chronology
* Litweb
* Horace's works: text, concordances and frequency list

Jamii:Waliozaliwa 65 KK
Jamii:Waliofariki 8 KK
Jamii:Waandishi wa Roma ya Kale
Silvia Navarro

thumbnail|right|200px|Silvia Navarro

Silvia Navarro (jina kamili: Silvia Angelica Navarro Barva; amezaliwa 14 Septemba 1978) ni mwigizaji wa filamu na tamthilia kutoka nchini Mexiko.

Anafahamika zaidi kwa kucheza kama Catalina katika tamthilia ya Catalina y Sebastian (1999), vilevile Elena Olivares katika tamthilia ya Cuando Seas Mia (2001).
Tamthilia alizoigiza

* Montecristo - 2006, Mexico
* La Heredera - 2004, Mexico
* La Duda - 2002, Mexico
* Cuando Seas Mia - 2001, Mexico
* La Calle de las Novias - 2000, Mexico
* Catalina y Sebastian» - 1999, Mexico
* Perla - 1998, Mexico
Viungo vya nje

* Silvia Navarro katika Serial.ru


Jamii:Waigizaji filamu wa Mexiko
Jamii:Waliozaliwa 1978
Jamii:Watu walio hai
Jamii:Telenovelas
Victor Hugo

thumb|150px|Victor Hugo

Victor Hugo (26 Februari 1802 – 22 Mei 1885) alikuwa mwandishi muhimu wa kipindi cha uromantiki nchini Ufaransa.

Alitunga riwaya, mashairi na tamthiliya nyingi.
Viungo vya Nje

* France of Victor Hugo
* Some Victor Hugo's quotes
* Guernsey’s Official Victor Hugo Website
* Victor Hugo Central
* Victor Hugo Website
* Victor Hugo's works: text, concordances and frequency lists
* 1867 Caricature of Victor Hugo by André Gill
* Victor Hugo le dessinateur


Hugo, Victor
Hugo, Victor
Hugo, Victor
Bongo Records

Bongo Records ni studio ya kurekodia muziki nchini Tanzania. Studio inamilikiwa na mtayarishaji wa muziki wa hip hop na Bongo Flava P Funk Majani. Studio ilianzishwa mnamo mwaka wa 1995 ikiwa na ya wasanii wachache.

Pindi ilipoanzishwa haikuwa na umaarufu kutokana na mandhari ya muziki unaopigwa huko ulikuwa tofauti kidogo na mazoea ya Watanzania. Taratibu ilianza kupata heshima na hata kujulikana zaidi katika jiji la Dar es Salaam na kunako miaka ya 2000 studio ilivuma na kuthubutu kuzishinda hata studio nyingine zilizopo katika mji huo.

Bongo records ina historia ndefu ya kufanya kazi na wanamuziki wengi wa Bongo Flava kama Juma Nature, Cpwaa, Jay Moe, Mangwea na Joe Makini.

Mwaka 2019 Bongo Records imeingia mkataba na Anaieitwa Rapcha, msanii mdogo anayechipukia katika muziki wa Afrika Mashariki na anatabiriwa kufanya makubwa katika sanaa yake.

Tarehe 20 Desemba 2019 Pfunk Majani aliachia wimbo chini ya Bongo records unaoitwa Moto Unawaka akimshirikisha Rapcha, TkiLLA na msamiati.

Tarehe 10 September 2021 Bongo records imetambulisha album ya kwanza ya Rapcha inayoitwa Wanangu99 ikihusisha hits kama “Lissa” ambayo ina watazamaji zaidi ya milioni kwenye mtandao wa youtube mpaka sasa.
Hema ya kukutania

Hema ya kukutania (pia: hema takatifu, hema ya kweli) ilikuwa patakatifu pa Wanaisraeli wakati wa matembezi baada ya kupokea amri za Mungu huko mlima Sinai hadi kujengwa kwa hekalu ya Yerusalemu. Habari zake zinajadiliwa katika Uyahudi na Ukristo.

Jina la Kiebrania lilikuwa "mishkan" (משכן "makao") likimaanisha mahali ambapo Mungu mwenyewe alipokaa kati ya watu wake.

Ilikuwa patakatifu pa kubebwa kwa sababu Wanaisraeli walikuwa watu wasio na makazi ya kudumu. Umbo lake lilikuwa hema yenyewe ndani ya uwanja ulioizungusha. Uwanja ulikuwa na fensi ya nje iliyotengenezwa kwa miti, kamba na vitambaa. Maagizo yanayohusu hema hii yanapatikana katika Biblia kwenye kitabu cha Kutoka milango ya 25 - 30.
Hema yenye vyumba viwili

Hema yenyewe ilijengwa kufuatana na mpango wa Kutoka 25.9/26.30): Kuta tatu za ubao mwenye ganda la dhahabu zilifunikwa kwa vitambaa; mafuniko ya juu yalikuwa ngozi. Upande wa mbele ulikuwa mlango uliofunikwa kwa pazia.

Chumba ndani ya hema yenye umbo la mraba kilikuw na urefu wa mita 11,5. Chumba cha ndani kiligawanyika kwa pazia katika sehumu mbili za
*patakatifu penyewe na
*patakatifu pa patakatifu.

"Patakatifu pa patakatifu" palikuwa na Sanduku la Agano lenye bao za amri. Sehemu ya "Patakatifu" mbele yake ilikuwa na altari ya ufukizo na meza ya mikate iliyopelekwa huko upya kila siku ya Sabato.
Uwanja wa nje

Uwanja ulifichwa mbele ya macho ya wapitaji kwa fensi. Fensi ilikuwa na geti upande wa mashariki uliofungwa kwa pazia kama hema yenyewe.

Kifaa muhimu cha sehmu hii kilikuwa altari ya sadaka za kuchomwa iliyotengenezwa kwa ubao uliofunikwa kwa shaba.
Kitangulizi cha hekalu

Baada ya kuingia kwa Wanaisraeli katika Kanaani hema ya kukutania ilipata mahali pa kudumu kwenye mlima wa Shilo. Hekalu ya Yerusalemu ilipojengwa sehemu za hema zilipelekwa Yerusalemu na kuwekwa katika hekalu.

Hekalu ilifuata muundo wa hema kwa kugawiwa katika sehemu za uwanja, patakatifu na nyuma yake patakatifu pa patakatifu.
James Joyce

thumb|130px|Sanamu ya James Joyce mjini Dublin
James Augustine Aloysius Joyce (2 Februari 1882 - 13 Januari 1941) alikuwa mwandishi na mshairi kutoka nchini Ueire.

Amejulikana hasa kwa riwaya zake za Ulysses (1922) na Finnegans Wake (1939) pamoja na hadithi fupi za "Dubliners" (1914).


Joyce alikuwa mwenyeji wa mji wa Dublin. Hata kama sehemu kubwa ya maisha yake aliishi nje ya Ueire mji huu wa nyumbani uliendelea kuwa mahali pa masimulizi yake na watu wa Dublin ni watu amabo maisha yao huonekana katika maandishi ya James Joyce.

James alizaliwa 1882 kama mtoto wa kwanza kati 10 katika familia ya Waeire wakatoliki. Wazazi walimtuma kwenye shule za kikanisa kwa nia ya kumfanya padre wa kanisa katoliki lakini James alijitenga na kanisa alipofikia umri wa miaka 16.

Baada ya masomo ya kwanza kwenye chuo kikuu cha Dublin aliendelea huko Paris (Ufaransa) alipojiandikisha 1902 kama mwanafunzi wa tiba na sayansi. Mwaka uliofuata akarudi Dublin bila kumaliza masomo akajipatia maisha kama mwalimu wa nyumbani.

1904 alikutana na Nora Barnacle aliyeendelea kuwa mke wake akazaa naye watoto wawili; walioa rasmi baadaye 1931. James na Norma waliondoka katika Ueire wakaendelea kuishi Pula, Trieste, Zürich, Paris na London. Joyce alifanya kazi mbalimbali kama mwandishi wa magazeti au mwalimu wa lugha.

1907 alitoa kitabu chake cha kwanza kilikuwa mkusanyiko wa mashairi ulioitwa "Chamber Music".

Riwaya yake mashuhuri "Ulysses" ilianza kuchapishwa kisehemu katika gazeti „The Little Review“ kwenye miaka ya 1918–1920 ikatolewa kama kitabu 1922 mjini Paris. Mwanzoni kilisambazwa kwa matatizo kwa sababu lugha yake inajadili waziwazi habari za mapenzi na kitabu kilipigwa marufuku Uingereza na Marekani kwa miaka kadhaa. Hata hivyo kiliendelea kuonyesha athira kubwa juu ya fasihi ya Kiingereza kikatafsiriwa pia kwa lugha 30.

Kwa jumla Joyce hakuandika mengi. Maisha yake yote alipambana na matatizo ya kifedha akategemea mara kwa mara usaidizi wa marafiki. Alikuwa na ugonjwa wa macho uliomfanya kuwa karibu kipofu miaka ya mwisho wa maisha yake. Aliaga dunia mjini Zürich.


Jamii:Waandishi wa Ireland
Jamii:Watu kutoka Dublin